NARODNO SVEUČILIŠTE “SESVETE” Trg Dragutina Domjanića 6, 10 360 Sesvete

Tel.: 01/2002-060 Internetska adresa: [www.ns-sesvete.hr](http://www.ns-sesvete.hr) E-pošta: [info@ns-sesvete.hr](mailto:info@ns-sesvete.hr)

Urbroj: 1-116/2025. Sesvete, 11. 2. 2025.

Na temelju članka 27. Statuta Narodnog sveučilišta „Sesvete“ od 28. listopada 2022. (Urbroj: 1-612/22), Odluke o izmjenama i dopunama Statuta Narodnog sveučilišta „Sesvete“ od 24. lipnja 2024. (Urbroj: 1-481/24), članaka 4. i 5. Pravilnika o radu (Urbroj: 332/2024 od 8. svibnja 2024.) te Kolektivnog ugovora za zaposlene u ustanovama kulture Grada Zagreba, Narodno sveučilište „Sesvete“ raspisuje:

**JAVNI NATJEČAJ**

za radno mjesto:

**Viši stručni suradnik za audiovizualne programe i scensku djelatnost ( M/Ž )**

1 izvršitelj/ica, na neodređeno vrijeme, s punim radnim vremenom, probni rad: 6 mjeseci

Uvjeti za prijavu:

Na natječaj se mogu prijaviti osobe koje ispunjavaju sljedeće uvjete:

* VSS društvenog ili humanističkog ili umjetničkog smjera
* Najmanje 3 godine radnog iskustva na odgovarajućim poslovima
* Razvijene komunikacijske i organizacijske sposobnosti

Prijaviti se mogu kandidati oba spola. Svi izrazi u ovom natječaju, koji imaju rodno značenje, odnose se jednako na muški i ženski rod, bez obzira na oblik u kojem su navedeni.

Potrebna dokumentacija:

Uz vlastoručno potpisanu prijavu, kandidati su obvezni dostaviti sljedeće dokumente:

* Životopis
* Presliku diplome kao dokaz o stečenoj stručnoj spremi
* Elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od 30 dana od dana raspisivanja natječaja)
* Uvjerenje nadležnog suda ili potvrdu putem sustava e-Građani da se protiv kandidata ne vodi kazneni postupak (ne starije od dana raspisivanja natječaja).

Dokazi koji se dostavljaju moraju biti na hrvatskom jeziku i latiničnom pismu, odnosno kandidati koji dostavljaju dokumentaciju na stranom jeziku, dužni su uz istu dostaviti i ovjereni prijevod na hrvatski jezik. Iz priložene dokumentacije mora biti nedvojbeno jasno ispunjenje uvjeta propisanih natječajem. Ukoliko kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti dokaze iz članka 49. stavka 1. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Potpunom prijavom smatra se ona koja sadrži sve podatke i priloge navedene u ovom natječaju.

Osoba čija je prijava nepravodobna ili nepotpuna odnosno osoba koja ne ispunjava formalne uvjete iz natječaja, ne smatra se kandidatom prijavljenim na javni natječaj, niti će biti pozvana na dopunu istih.

Kandidati koji ispunjavaju uvjete natječaja biti će pozvani na kvalifikacijski razgovor s Povjerenstvom za provedbu natječaja o čemu će biti obaviješteni e-poštom.

Prijave na natječaj, zajedno s traženom dokumentacijom, se dostavljaju poštom na adresu:

**Narodno sveučilište “Sesvete”**  
Trg Dragutina Domjanića 6, 10360 Sesvete

uz naznaku: **"Natječaj za Višeg stručnog suradnika za audiovizualne programe i scensku djelatnost"**

ili

Osobno od ponedjeljka do petka, u vremenu od 10:00 do 14:00 sati.

Rok za podnošenje prijava je osam (8) dana od objave natječaja, odnosno od 12. - 20. 2. 2025.

Prijave se podnose od dana objave na mrežnim stranicama i oglasnim pločama Hrvatskog zavoda za zapošljavanje te na mrežnim stranicama i oglasnim pločama Narodnog sveučilišta “Sesvete”.

Prijavom na natječaj prijavitelji su izričito suglasni da Narodno sveučilište “Sesvete” kao voditelj obrade može prikupljati, koristiti se i dalje obrađivati podatke u svrhu provođenja natječajne procedure, sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18).

Kandidati koji nisu izabrani bit će obaviješteni o rezultatima natječaja objavom na službenoj mrežnoj stranici ustanove, a natječajna dokumentacija bit će im vraćena samo na zahtjev kandidata koji je podnijet u roku od 8 dana od objave.

Odluka o rezultatima javnog natječaja bit će objavljena na mrežnim stranicama Narodnog sveučilišta “Sesvete” ( https://ns-sesvete.hr/ ), sukladno članku 10. stavku 1. točki 10. Zakona o pravu na pristup informacijama (Narodne novine, broj: 25/13, 85/15 i 69/22).

Provoditelj natječaja zadržava pravo ne izabrati nijednog kandidata i poništiti natječaj.

Ravnateljica:

Vjekoslava Damjanović